
Biografia üi Marío y Marceiino Maduro y algun 
Historia dí Caha di or gel Glòria 

Mario Maduro a nace dia 19 di november 1954 y 
actualmente e ta e heredero di e caha di orgel di Chanita. 

Marceiino Maduro a nace dia 4 di januari 1958. E ta 
ruman di Mario.Nan tata yama Serapio Maduro, miho 
conoci como Yati y nan mama Ana Roga, miho conoci 
como Chichi. Fecha di nacemento di nan mama ta dia 
8 di november 1932 y nan tata a nace dia 25 di november 
1929. Nan a nace na Mahuma. Un bario di e tempo aya cu 
tabata den su epoca di cunucu y cria di bèstia. En total e 
famia tin tres yiu homber. Mario ta di dos ruman. 

Marceiino ta e ultimo. Mario no ta casa. Marceiino si ta casa. Nomber di casa di Marceiino ta Rosa Cruz 
Maria Claudia-Maduro Isasa. El a nace na Cali, Colombià y su fecha di nacemento ta 3 di december 1961. 
Marceiino a casa dia 20 di december 1985 na Hulanda. E tin dos yiu. Jonathan Alexander Eduardo a nace dia 
14 di juni 1989 y Christopher George Michael a nace dia 23 di mei 1991. Den nan famia directo tin algun di 
nan cu ta musico. Tin un prima Lucy Semeleer kende a caba conservatorio na Inglatera. E ta duna les di 
piano aki na Aruba. 




Segun Mario, e bida artistlco a nlllca un cambio den bida y ta 
retleha alegria. 


Mario ta kere si d 
alegria! Contento 
P’esey Mario ta b 
cambia bo bida, p 
cancela locual bo 
transmiti musica i 
hendenan ta goza 


E bida ardstlco 


i un cambio den bida. Pasobra cu musica ta un cos cu ta refleha 
, ningun hende ta bay traha un musica ora cu e ta hopi rabia! 
ísa, ora nos haya un toca, ta un alegria! Segun Marceiino, e ta 
tasobra hopi biaha ta bin un pedida di caha y bo tin cu 
tin pensa di haci y bay toca. E ta un alegria door cu bo ta 
den forma di caha di orgel y e satisfaccion ta cu bo ta mira e 


Segun Marceiino E 
ta un alegria door 
cu bo ta 

transmiti musica 
den íorma di caha 
di orgel 


Na Mahuma, tabatin e famia 
Vrolijk di unda difunto Chanita 
Vrolijk ta sali y na unda semper 
tin musica. Tin un cuatro of 
guitara, tin dos acordeon, tin fio, 
anto nan tabatin tambe nan propio 
dande. Pero e tempo ey, bo ta 
scucha dande solamente fin di 
ana, door cu tabatin un creencia 
cu no por toca dande prome cu e 
ana nobo! Awor si bo kier train e 
mes, bo tin cu bay train e leu for 
di cas. Semper nan a lanta cu e 


musica den cabes. Semper tabatin 
hende ta toca, anto e caha di orgel 
tabata toca tambe, regularmente. 
Bo no por bisa tur dia pero, ki ora 
cu nan haya un tiki gana nan ta 
draai e. Pasobra esey tabatin! 

Anto ta toca pa dia di fiestanan 
manera Ana nobo y Pasco, e 
fiestanan di custumber, manera 
Dera Gay y Simadansa. Ora tin 
un aubade, e caha tambe ta toca. 
Anto despues di un tempo, e ora 
e caha a cuminsa sali. Pasobra 


normalmente e caha tabata keda 
den e circulo di e famia mes. 

Despues e caha a cuminsa toca mas 
pafo di cas tambe. E historia di e 
caha ta cuminsa cu senor Martis 
Vrolijk cu ta e tata di Chanita. 

Johan Beaujon kier a busca su caha 
di orgel cu mester a sali for di 
Italia. E caha mes a yega Aruba 
na ana 1924 y na a bay busc’e. 

Anto a resulta e ora ey cu e caha a 
keda intacto! E tabata preto, 
pasobra e tabata fura manera cu un 
man 

di verf pa bèstia no come, anto e 
ta enkel! Bo tin caha enkel y caha 
dobel. E caha dobel ta hiba un 
cuarto di piesa mas y su cilindro 
ta diesdos duim, un pia largo. E 
enkel ta un tiki mas chikito, e ta 
ocho duim y e ta toca e piesa cera 
sin ripiti nada. Piesanan cu a bin 
ta piesa Italiano, 


pues ta algun piesa so hende por a 
balia. E caha a bay Corsou na 
senor Sprok e tempo ey kende 
tabata e prome hende den Antiya 
cu tabata por a cambia e 
cilindronan. Anto ora cu e caha a 
bin for di Corsou, e tabatin su 
piesanan conoci cu por balia riba 
nan y tin hopi mas alegria. 

Partí paden di e caha Glòria 


Dedicacion y estilo musica 



Mario a bay Hulanda bin bek, 
anto e ora el a cuminsa haya mas 
smaak el a cuminsa studia e 
caha. Mario a cuminsa wak e 
bon con e ta traha den otro. Anto 
tempo cu nan a sina na scol algo 
con zonido ta transporta su mes, 
Mario a sospecha cu e caha di 
orgel ta algo mescos. E caha di 
orgel of piano tin su cuerdenan, 


anto e zonido tin di pasa den 
manera un buraco pa e sali cla pa 
bo por tende. Hopi hende cu ta toca 
caha ta toca riba un gevoel prome. 
Despues di tempo, bo ta toca cu 
hopi mas atencion. Segun 
Marcelino, tin ora e ritmo cu ta 
exigi mas atencion pa bo pràctic’e 
un poco mas, ta e wals. E ta un 
otro sorto di draai cu un dansa, 
tumba of un cumbia. 



Ora Mario a bira mas curioso pa e 
caha, ta pa e haya sa ta con e martiu 
ta hinca den otro. Con e pecho ta 
hinca den otro, cu tur e cuerdenan 
banda di otro. Anto esey a haci cu 
Mario a bira asina curioso cu ora 
Basilio Geerman a cuminsa traha 
un caha e no por a logr’e di e bon 
ey, el a bin trece pa Mario. Hunto 
nan a logra traha un caha. Esey ta 
na ana 1981 ora Mario mes a 
fabrica un caha completamente. 

Cu su corona y cuerdenan. E caha 
yama Macuarima. Anto e parti cu 
nan ta yama e pecho di e caha, esey 
ta wordo traha ultimo tempo na 
Colombià. Nan ta trah’e di brons. 
Un mescla di brons cu hero. E ta 
parti di e zonido cu ta sali di ey. 
Mario tabata tomo e caha Glòria, 
pa e wak e den dje. Asina ey, el a 
bin haya sa tambe cu 


e pecho di e caha no ta drumi riba 
su lomba. E ta drumi manera kiniki 
di palo! Ta eyden bo ta pasa e 
schroef pa e bay wanta riba su 
lomba. Difunto Rufo Wever e 
tempo ey, a cuminsa traha cu caha. 
Anto Martes Vrolijk ta un hende 
hopi riba su punto, e no ta laga su 
caha bay ningun caminda cu no ta 
na Corsou, pasobra e kiermen cu e 
ta sigur di e trabou ey. Pero e caha 
no a bay Corsou! E caha a bay 
Wilhelminastraat na Oraranjestad, 
Aruba, cerca Rufo. Ora cu e caha a 
bolbe cu nan a toc’e, el a bira super 
contento. Tambe a yega na e 
nomber, e caha no tabatin nomber. 
Nan ta yame caha di Mani Vrolijk. 
Door cu nan tabata toca hopi den e 
caminda ey di Sabana Grandi bay 
patras na e famia Tiel, por bisa tur 
fin di siman tin fiesta eyden, 


anto boca di pueblo a yam’e 
“Hanchi Glòria”. Anto e ora 
difunto Chanita den forma di 
chiste a bisa cu lo yama e caha 
Gloria.Ta asina e ora e caha a 
haya su nomber Glòria. Den e 
epoca bieu, un hende muhe no 
tabata mag di haci cierto trabou 
di hende homber. Tocamento no 
ta un cos pa hende muhe. Anto 
Chanita si a toca! Anto ora cu e 
hendenan a tende con bunita e 
ta toca, nan a bis’e cu ta e mes 
tin di toca su caha. Chanita 
tabata toca tur caminda. E no ta 
laga ningun hende mishi cu e 
caha. Dus e ora ey Mario su tata 
tambe poco poco mester a drenta 
den pa por a haya permiso pa bay 
toca e caha. Di e mesun manera 
el a conta pa Mario tambe. Pero 
Mario a sina hopi mas prome. 

E tabatin mas o menos diestres ana. Pero ora nan ta hiba un caha di batata, anto riba e caha di batata Mario ta 
para pasobra e ta chikito! E mester para riba e caha di batata pa e por yega pa e por toca. Ana 1978 Marcelino 
a cuminsa sali, pero na ana 1976, ora cu nan a renoba e caha, nan a cuminsa sina. Difunto Chanita semper ta 
sinta na banda e ta bisa bo ki ora pa hisa e man y baha e man. 


Presentacion cu otro Cahanan dl orgel 


Mario ta kere cu e prome biaha cu 
tabatin tanto caha band’i otro 
asina, tabata na ana 1950 ney, 
caminda tabatin contest di caha na 
Yamanota Club, caminda e caha 
Glòria a sali dos biaha campion 
maximo! Nan tin e copanan na cas. 
Tambe na ana 1975, 1976 y 1977 
na Centro di Bario Noord tambe 
tabatin un competència di caha. 
Hasta por bisa cu nan a pone caha 
cu cilindro dobbel apart, y esunnan 
enkel apart. Pero den Amigo di 
Aruba di e tempo ey, por a lesa cu 
e caha Glòria a saca e puntonan 


mas halto den tur, hasta den esun 
di caha dobbel cu a sali campion e 
tempo ey. Despues atrobe na 
Centro di Bario Dakota tabatin un 
otro festival na unda atrobe caha 
Glòria a bolbe gana. E tempo ey, 
ta Mario a toca. Ultimo biaha cu 
nan tabata den un festival di caha 
tabata basta ana atras na Club 
Conny Francis cu nan a wordo 
invita. Mama mas tanto a toca 
tambe. Nombeman di cahanan 
conoci ta manera, “Ta ami a traha 
bo”, “Flor di Palisia”, “El 
Diamante”, “El Negrito Maldito” 
y “Solterito._ 



Grabacionnan realisa 


A haci grabacionnan na Radio Kelkboom. Segun Marcelino ta bisa, Ito Tromp y Eddy Tromp cu e programa 
di “ Butishi di Alegria” semper nan ta yamanan pa nan bin graba e piesanan nobo. Anto nan ta presenta nan 
den e programa di “Butishi di Alegria”. Mario kiermen cu tabata tin Radio Kelkboom y Radio Voz di Aruba. 
Anto imagina bo, cu bo tin cu subi tur e trapi ey bay ariba. Bo tin cu mare cu cabuya, un hende dilanti, un 
hende patras pa e caha no cay! Na Radio Antiyana tabata mescos. Segun Marcelino, riba nan mes, nan a graba 
hopi di e canticanan. Tabatin hopi cancion graba riba e reelnan cu lastimamente a bay perdi, pasobra cu bo tin 
hopi tempo sin uza nan. Desespues nan a graba riba cassette. 


Acontecimento cu a considera mas importante 


Laga nos cuminsa na bisa ta e ta un instrumento! Mescos cu piano tambe tin su parti hopi esencial den e 
mundo musical. No ta kita afo cu otro instrumentonan ta menos importante. Pero hopi biaha un hende cu ta 
bay cuminsa compone algo, ta uza of su gitara of e ta uza un piano. E caha di orgel tambe a cuminsa den su 
historia ora cu el a yega Antiyas, y manera nan ta bisa el a keda pega den nos cultura. Nos custumber anto! 
Awor aki Mario tin di duna un elogio na boso pa purba na mantene loke ta nifica e cahanan di orgel, cual ta e 
tradicion di Aruba cu Antiyas, pa tene na bida. Pasobra poco poco e ta bay perdi sin cu e hobennan tin mucho 
interes pa conserva loke ta di nos. Pero ta bon pa sigui purba tene riba awa, pa e no bay perdi. E ta algo bunita 
e ta algo di nos mes! E ta refleha nos musica! Y e ta refleha nos alegria, nos felicidad! 

Sugerencia pa luturo generacion 


Un sugerencia segun Mario, ta cu nan tin di bay e ora ey na e parti di principio. Parti di principio ta educacion. 
Mescos bo tin di bay sina haci musica, bo tin di bay na e parti di educacion. Na scolnan primario caba, mester 
cuminsa hinca e musica como base pa e muchanan por conoce kico ta e originalidad di nos musica di cah’i 
orgel, cu a cuminsa na historia di Aruba! Media mester bini na acuerdo pa trece e musica ey dilanti! Si bo no ta 
tende e caha di orgel nunca na un radio of na un television, e hendenan no sa kico e ta! Awor pa abo percura pa 
e sigui bay padilanti, bo mester propaganda nos musica pa otronan por sina di dje. Asina e ta bay. 

